Sukkah

Un sukkah (hebreo: סוכה‎) es un cabana temporari usate in le festa judee de scenopegia como un sito pro repastos.

Le tradition (o commandamento, technicalmente) es a construer un structura aperte in le aer libere que ha un "tecto" de brancas arboree bastante tenue que illo permitte un vista del celo, e a haber repastos (si le tempore non es mal) in illo. Il es costumari a decorar le interior. Multe judeos, si illes ha le spatio disponibile, construe sukkahs extra de lor casas, e multe synagogas alsi construe sukkahs in lor tectos o cortes pro le uso del communitate local judee.

Le sukkah representa, dice le tradition, le cabanas que esseva le domos del judeos quando illos viveva in le deserto post lor exodo ab Egypto. Clarmente, iste forma de observantia esseva inventate in le seculos post le exodo per judeos qui viveva in le fermas e urbes de un societate non-nomade, qui non realisava que lor ancestres (como tote le tribos de nomades ancian in le deserto del peninsula Sinai) haberea vivite in tentas e non in cabanas. Ma il pare que le appellation "cabanas" refereva originalmente non a cabanas in le deserto del Sinai ma al cabanas temporari in Jerusalem durante le festa, que es un del tres khagim (o festas judee de pelegrinage). Pro celebrate sukkot multe judeos in Israel ancian faceva pelegrinage a Jerusalem e le citate non habeva domos permanente sufficiente pro lor uso.  smithsonianmag.com/arts-culture/giving-thanks-at-sukkot-100277717

 References 

Categoria:Edificios
Categoria:Judaismo